Kano: SWAN ta koka kan rashin kayan wasanni ga masu bukata ta musamman – Dala FM Kano
Kano: SWAN ta koka kan rashin kayan wasanni ga masu bukata ta musamman
Kungiyar marubuta labarin wasanni ta kasa reshen jihar Kano, (SWAN) ta yi kira ga mahukunta a bangaren wasanni da ta samar da kayayyakin wasanni ga masu bukata ta musamman sakamakon matsalar rashin kayan da suke fama dasu.
Kungiyar ta bayyana hakan ne ta bakin shugabanta, Kwamrade Musbahu Bala Chediyar ‘Yan Guarasa, a yayin bikin cika shekaru 56 da shida da kafuwar kungiyar wanda a Kano ta gudanar da bikin tare da masu bukata ta musamman.
Ya ce” A cikin makarantun masu bukata ta musamman babu kayan wasanni isassu, kuma babu wani da ya kula dasu domin ya samar masu, kuma hakan sam bai dace ba, amma a yanzu ka duba yadda ‘yan wasan mu suka yi bajinta a kasa da ma duniya baki daya a bangaren wasannin masu bukata ta musamman. Kuma a bangaren su babu wasu kwararru masu horaswa da filin wasa da dai sauran su”.
“A don haka muke kira ga masu ruwa da tsaki da su shigo cikin harkar su tallafawa masu bukata ta musamman domin ganin sun kai ga gaci a harkokin wasanni”. Inji Musbahu.
A yayin taron sun raba kayayyakin wasanni ga masu bukata ta musamman tare da yin addu’a ta musamman game da bikin cika shekaru 56 da kafuwar kungiyar.
An fara kwashe bolar unguwar Beraye -Kano
Karancin ilimi ne kalubalantar kare hakkin mata- Sarkin Kano